周生生

周生生係香港賣珠寶嘅零售商，1934年喺廣州開張，創辦人取名喻意「周而復始，生生不息」，同時亦包含咗佢嘅姓氏。之後喺香港、澳門、湛江開舖。1973年成為香港第一間上市嘅黃金珠寶公司。

創辦人周芳溥死後，周生生業務有兩房人分別經營，正室嘅叫「粵港澳湛周生生」，庶室嘅叫「周生生」。

而家周生生集團主席兼集團總經理周永成先生係第三代掌舵人之一。喺2021年12月底，周生生共有872間分店，各地員工總數超過10,000人。周生生2021年營業額超過21,988百萬港元。

香港零售商